Som vanlig: Havørns etterfølgere m.fl. inviterer til
Råseil- og fiskesuppeseminar den første helgen i oktober.

Vi tseiler fra Oslo/ Bygdøynes på fredag den 3. oktober, 2003 (avreise fra Gjøahavn kl. 1645).  Vi overnatter første natta i telt, på det vanlige stedet blant kaniner - og med utsikt mot den østlige nattehimmel.  Etternølere kan legge ut fra Bygdøynes ved 10tiden på lørdag, og legge kursen utover fjorden, så finner vi hverandre sikkert.

På lørdagen seiler vi som så ofte før til Steilene.  Her koker vi viskesuppe ifølge laange tradisjoner, men i år vil all suppa kokes ute, over bål.  I tillegg blir det steking av brød utendørs i steinovn. I forbindelse med 5 års jubileet er det anledning til å ta ordet for å hedre suppens og gruppens sammensetning ved langbordet. Vi returnerer slik at vi er i Oslo igjen rundt kl 1500 på søndag.  Ta med varme klær, sovepose, brødmat, fredagsmiddag, fredagstelt, råseilsbåt, vest etc.  Fra lørdag til søndag har vi innendørs overnattingsmuligheter, men du trenger sikkert et underlag.  Suppeøkonomien dekkes av spleiselaget.  Vi ordner med felles innkjøp så de som skal tenke på suppa får beskjed i god tid.  Vi gir også et lite bidrag til Stiftelsen Landsteilene hvor vi overnatter.  (Kr. 100 for suppe og bruk av Steilene).

Når det gjelder flåten som inviteres er det i år flere små nyheter, det er godt mulig at vi kan formidle mannskap til båtene som kommer, men meld på båtene i god tid, så vet vi litt mer om kapasiteten.  Vi minner om at arrangementet som vanlig er åpent for roere/ råseilere.  Terje ønsker å prøveseile det nye never-seilet som ble flettet og påbegynt i Russland i sommer.

Ellers er der mer formelle råseilseminarer på gang i høst; på Sunnmøre museum 11.-14. september (se http://www.kysten.no/document.asp?uid=418) og et mer lokalt nybegynnerkurs i Sogn 30.-31. august (kontakt Marny marto45@hotmail.com).  

Formålet med seilasen er som vanlig; å spre glede, kunnskap og erfaringer knyttet til Årene og Råseilet mens det er dagslys og Viser, Vin og Viskesuppe når det mørknes.

Velkommen til den 5. årlige viskesuppeseilas!

Påmelding av båter og mannskap så tidlig som mulig, men senest innen 1. oktober: terje.plake@iks.uio.no